**SLOVENIJa**

**Slovenija** spada med najstarejša poselitvena območja v **Srednji Evropi**.

Slovensko ozemlje je bilo poseljeno že v **kameni dobi**, pred več kot 200.000 leti.

Naši predniki (Slovani) so se na današnje območje naselili v 6. stoletju.

Zaradi prometnega in kulturnega stičišča je za ozemlje današnje Slovenije vladal velik politični interes različnih držav.

**LEGA SLOVENIJE**

Naravna in kulturna **pestrost**je posledica stika štirih velikih evropskih **naravnih enot** in štirih **jezikovnih skupin**.

* Na zahodu so **Alpe**,
* na severu in severovzhodu so ravnine in gričevja **Panonske nižine**,
* na jugu in jugovzhodu je kraško površje **Dinarskega gorstva**,
* na jugozahodu pa se ozemlje Slovenije stika z **Jadranskim morjem**, ki je del Sredozemskega morja.

**Nekateri podatki**

* Uradno ime: **Republika Slovenija**.
* Slovenija meji na zahodu z [Italijo](https://sl.wikipedia.org/wiki/Italija), na severu z [Avstrijo](https://sl.wikipedia.org/wiki/Avstrija), na severovzhodu z [Madžarsko](https://sl.wikipedia.org/wiki/Mad%C5%BEarska) in na vzhodu in jugu s [Hrvaško](https://sl.wikipedia.org/wiki/Hrva%C5%A1ka).

* Površina 20.271 km² uvršča Slovenijo med srednje velike evropske države.
* Dolžina državne meje znaša 1.382 km, od tega je 921 km kopenske, 413 km rečne in 48 km morske meje.
* [Slovenska obala](https://sl.wikipedia.org/wiki/Slovenska_obala) [Jadranskega morja](https://sl.wikipedia.org/wiki/Jadransko_morje) je dolga 46,6 km.
* Glavno mesto je [Ljubljana](https://sl.wikipedia.org/wiki/Ljubljana), ki je gospodarsko, kulturno in politično središče.
* Najvišji vrh je [Triglav](https://sl.wikipedia.org/wiki/Triglav) (2864 m).
* Glede na popis iz leta 2011 ima Slovenija 2.050.189 prebivalcev.
* [Slovenci](https://sl.wikipedia.org/wiki/Slovenci) predstavljajo 83 % državljanov, medtem ko so največji delež z ustavo predpisanih narodnih manjšin [Madžari](https://sl.wikipedia.org/wiki/Mad%C5%BEari) (0,32 %), [Italijani](https://sl.wikipedia.org/wiki/Italijani) (0,11 %) in [Romi](https://sl.wikipedia.org/wiki/Romi) (0,17 %).
* Slovenija je svojo državnost utemeljila s [plebiscitom o samostojnosti](https://sl.wikipedia.org/wiki/Plebiscit_o_samostojnosti_Slovenije) 23. decembra 1990 in jo ubranila z [osamosvojitveno vojno](https://sl.wikipedia.org/wiki/Slovenska_osamosvojitvena_vojna), potem ko je 25. junija 1991 [razglasila neodvisnost](https://sl.wikipedia.org/wiki/Deklaracija_o_neodvisnosti_Slovenije).
* Po politični ureditvi je Slovenija [parlamentarna demokracija](https://sl.wikipedia.org/wiki/Parlamentarna_demokracija).
* Med članice [Organizacije Združenih narodov](https://sl.wikipedia.org/wiki/Organizacija_zdru%C5%BEenih_narodov) je bila sprejeta 22. maja 1992.
* Slovenija je članica [Sveta Evrope](https://sl.wikipedia.org/wiki/Svet_Evrope), [Svetovne trgovinske organizacije](https://sl.wikipedia.org/wiki/Svetovna_trgovinska_organizacija), [Organizacije za varnost in sodelovanje v Evropi](https://sl.wikipedia.org/wiki/Organizacija_za_varnost_in_sodelovanje_v_Evropi), zveze [NATO](https://sl.wikipedia.org/wiki/NATO) ter drugih svetovnih organizacij.
* Leta 2004 je pristopila v [Evropsko unijo](https://sl.wikipedia.org/wiki/Evropska_unija).
* Leta 2007 je Slovenija postala članica monetarne unije in prevzela skupno evropsko valuto [evro](https://sl.wikipedia.org/wiki/Evro).
* Predsednik parlamenta je Urška Klakočar Zupančič.
* Predsednica republike je Nataša Pirc Musar.
* Predsednik vlade je Robert Golob.